**Posúdenie zdravotného stavu dieťaťa – informácia**

Ministerstvo zdravotníctva Slovenskej republiky zverejnilo na svojom webovom sídle [www.health.gov.sk](http://www.health.gov.sk) dňa 21. septembra 2021 informáciu o manuáloch k posúdeniu zdravotného stavu dieťaťa s nasledovným textom:

*„Tri manuály – pre rodičov dospievajúceho dieťaťa, ako aj deti mladších a starších ako 3 mesiace, sú odo dnes zverejnené na webe Ministerstva zdravotníctva SR. Pripravila ich Slovenská spoločnosť primárnej pediatrickej starostlivosti a ich cieľom je pomôcť najmä rodičom v prípade ochorenia ich ratolestí aj na COVID-19.*

*Odborníci zadefinovali a zosumarizovali príznaky,  ktoré sa môžu u dieťaťa vyskytnúť, a podľa závažnosti  ich rozdelili do červenej, zelenej a oranžovej zóny a pre každú z nich odporučili  ďalší postup. Jednoduchosť a zrozumiteľnosť  týchto infografík môžu zohrať dôležitú úlohu pri rozhodovaní sa rodiča dieťaťa,  a tým aj pri poskytnutí okamžitej a adekvátnej zdravotnej starostlivosti.*

 *Komplexný materiál je zverejnený tu:(*[*https://www.health.gov.sk/Zdroje?/Sources/dokumenty/SDTP/standardy/15-5-2021/20\_1\_Pediatricke-odporucania-pre-manazment-detskeho-pacienta-COVID-19-Primarna-pediatria.pdf*](https://www.health.gov.sk/Zdroje?/Sources/dokumenty/SDTP/standardy/15-5-2021/20_1_Pediatricke-odporucania-pre-manazment-detskeho-pacienta-COVID-19-Primarna-pediatria.pdf)*).“.*